Bucureşti, 13 oct /Agerpres/ - Preşedintele Klaus Iohannis l-a primit, vineri, la Palatul Cotroceni, pe preşedintele Consiliului European, Donald Tusk.



Cei doi oficiali au programate convorbiri tete-a-tete şi oficiale.



Marţi, într-o conferinţă de presă, purtătorul de cuvânt al şefului statului, Mădălina Dobrovolschi, spunea că principalul subiect care se va afla pe agenda discuţiilor dintre cei doi oficiali va fi viitorul Uniunii Europene.



Săptămâna viitoare, pe 19 şi 20 octombrie, preşedintele Klaus Iohannis se va afla la Bruxelles, unde va participa la reuniunea Consiliului European, pe agenda căruia se află: migraţia, Europa digitală, chestiuni de securitate şi apărare, relaţii externe ale UE, cu accent pe relaţia dintre Uniune şi Turcia, după cum a precizat Dobrovolschi. AGERPRES/(AS - autor: Florentina Peia, editor: Andreea Rotaru)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.